সিটি মেয়র বলেন, আপিল আবেদনের নির্ধারিত সময় আরো এক মাস বাড়ানোর ব্যাপারে মন্ত্রণালয়ে আবেদন করা হয়েছে। এর মধ্যে পূর্বের সিদ্ধান্ত অনুযায়ী সম্মানিত হোল্ডারদের সর্বোচ্চ ছাড় (গড়ে প্রায় ৭১ শতাংশ) দিয়ে ট্যাক্স চূড়ান্ত ধার্য করা হচ্ছে। আপিলের জন্য আবেদনকৃত সময় নির্ধারিত হলে আগামী ডিসেম্বর পর্যন্ত সময় পাবেন। এর মধ্যে হোল্ডারদের কোন অভিযোগ আপত্তি থাকলে তারা আপিল করবেন। আর যারা আপিল আবেদন করবেন না বা ট্যাক্স প্রদান থেকে বিরত থাকবেন তাদের বিরুদ্ধে সরকারি ট্যাক্স আইনের ধারায় ক্রোকি পরোয়ানার সিদ্ধান্তও গ্রহণ করা হতে পারে। সিটি কর্পোরেশনের সেবা সক্ষমতা বাড়াতে হলে জনগণকে অবশ্যই কার্যকর ভূমিকা রাখতে হবে। সহযোগিতা করতে হবে। আমরা গরীব, অসহায়, যাদের সন্তান লেখাপড়া করছে তাদের ব্যাপারে ছাড় দেয়া ছাড়াও ক্ষেত্রবিশেষে শতভাগ মওকুফ পর্যন্ত করা হচ্ছে।